CELEX: 62011CA0376
Language: el
Date: 2012-07-19 00:00:00
Title: Υπόθεση C-376/11: Απόφαση του Δικαστηρίου (δεύτερο τμήμα) της 19ης Ιουλίου 2012 [αίτηση του Cour d'appel de Bruxelles (Βέλγιο) για την έκδοση προδικαστικής αποφάσεως] — Pie Optiek κατά Bureau Gevers, European Registry for Internet Domains [Διαδίκτυο — Τομέας ανωτάτου επιπέδου.eu — Κανονισμός (ΕΚ) 874/2004 — Ονόματα τομέα — Σταδιακή καταχώριση — Άρθρο 12, παράγραφος 2 — Έννοια των «κατόχων άδειών [που αφορούν προηγούμενα δικαιώματα]» — Πρόσωπο εξουσιοδοτημένο από τον δικαιούχο σήματος να καταχωρίσει, στο όνομά του αλλά για λογαριασμό του δικαιούχου αυτού, ένα όνομα τομέα πανομοιότυπο ή παρόμοιο με το εν λόγω σήμα — Μη παραχώρηση άδειας για άλλες χρήσεις του σημείου ως σήματος]

29.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/15
            
         Απόφαση του Δικαστηρίου (δεύτερο τμήμα) της 19ης Ιουλίου 2012 [αίτηση του Cour d'appel de Bruxelles (Βέλγιο) για την έκδοση προδικαστικής αποφάσεως] — Pie Optiek κατά Bureau Gevers, European Registry for Internet Domains
   (Υπόθεση C-376/11) (1)
   
   (Διαδίκτυο - Τομέας ανωτάτου επιπέδου.eu - Κανονισμός (ΕΚ) 874/2004 - Ονόματα τομέα - Σταδιακή καταχώριση - Άρθρο 12, παράγραφος 2 - Έννοια των «κατόχων άδειών [που αφορούν προηγούμενα δικαιώματα]» - Πρόσωπο εξουσιοδοτημένο από τον δικαιούχο σήματος να καταχωρίσει, στο όνομά του αλλά για λογαριασμό του δικαιούχου αυτού, ένα όνομα τομέα πανομοιότυπο ή παρόμοιο με το εν λόγω σήμα - Μη παραχώρηση άδειας για άλλες χρήσεις του σημείου ως σήματος)
   2012/C 295/24
   Γλώσσα διαδικασίας: η γαλλική
   
      Αιτούν δικαστήριο
   
   Cour d'appel de Bruxelles
   
      Διάδικοι στην υπόθεση της κύριας δίκης
   
   Pie Optiek
   
      κατά
   
   Bureau Gevers, European Registry for Internet Domains
   
      Αντικείμενο
   
   Αίτηση εκδόσεως προδικαστικής αποφάσεως — Cour d'appel de Bruxelles — Ερμηνεία των άρθρων 12, παράγραφος 2, και 21, παράγραφος 1, στοιχείο α', του κανονισμού (ΕΚ) 874/2004 της Επιτροπής, της 28ης Απριλίου 2004, για τη θέσπιση κανόνων δημοσίου συμφέροντος σχετικά με την υλοποίηση και τις λειτουργίες του.eu τομέα ανωτάτου επιπέδου και τις αρχές που διέπουν την καταχώριση (EE L 162, σ. 40) — Ερμηνεία του άρθρου 4, παράγραφος 2, στοιχείο β', του κανονισμού (ΕΚ) 733/2002 του Ευρωπαϊκού Κοινοβουλίου και του Συμβουλίου, της 22ας Απριλίου 2002, για την υλοποίηση του.eu τομέα ανωτάτου επιπέδου (EE L 113, σ. 1) — Κερδοσκοπικές και καταχρηστικές καταχωρίσεις — Έννοια των «κατόχων αδειών [που αφορούν προηγούμενα δικαιώματα]» — Πρόσωπο που έχει λάβει από τον δικαιούχο σήματος την άδεια να καταχωρίσει, στο δικό του όνομα αλλά για λογαριασμό του δικαιούχου αυτού, όνομα τομέα πανομοιότυπο ή παρόμοιο με το εν λόγω σήμα, ελλείψει άλλων χρήσεων του σημείου ως σήματος — Όνομα καταχωρισμένο ελλείψει «δικαιώματος ή εννόμου συμφέροντος»
   
      Διατακτικό
   
   Το άρθρο 12, παράγραφος 2, τρίτο εδάφιο, του κανονισμού (ΕΚ) 874/2004 της Επιτροπής, της 28ης Απριλίου 2004, για τη θέσπιση κανόνων δημοσίου συμφέροντος σχετικά με την υλοποίηση και τις λειτουργίες του.eu τομέα ανωτάτου επιπέδου και τις αρχές που διέπουν την καταχώριση, έχει την έννοια ότι, σε περίπτωση που το συγκεκριμένο προηγούμενο δικαίωμα αποτελεί δικαίωμα επί σήματος, ο όρος «κάτοχοι αδειών [που αφορούν προηγούμενα δικαιώματα]» δεν καλύπτει πρόσωπο το οποίο έχει εξουσιοδοτηθεί από τον δικαιούχο του συγκεκριμένου σήματος μόνο να καταχωρίσει, στο όνομά του μεν αλλά για λογαριασμό του δικαιούχου αυτού, ένα όνομα τομέα πανομοιότυπο ή παρόμοιο με το εν λόγω σήμα, χωρίς να επιτρέπεται στο πρόσωπο αυτό να κάνει εμπορική χρήση του σήματος αυτού σύμφωνη με τις λειτουργίες του σήματος.
   
      (1)  ΕΕ C 298 της 8.10.2011.